Centrum Narvesenkiosk Foto: A-S. Ofrim 
**Erik Waldemar Glosimodt** (født 19. desember 1881 i Kristiania, død 19. september 1921 i Trondhjem) var en norsk arkitekt. 

Glosimodt studerte først under Herman Major Schirmer ved Den kongelige Tegneskole i Kristiania og ble gjennom dette påvirket av byggeskikken på landsbygda på Østlandet. Han gikk også på Kunstakademiet i København.
Som utdannet arkitekt arbeidet Glosimodt hos Ole Sverre fra 1904 til 1907. Deretter var han i København, hvor han blant annet tegnet Paladshotellet i København (med Anton Rosen). Tilbake hos Ole Sverre bidro han ved ombyggingen av Grand Hotel.

I 1911 etablerte han egen praksis i Kristiania. Han vant konkurransen om Sparebanken i Haugesund i 1913. Omtrent samtidig fikk han oppdraget med det som nok har gjort ham mest kjent: en rekke stasjoner langs Dovrebanen: Fokstua, Vålåsjø, Hjerkinn, Kongsvoll og Drivstua, alle i nasjonal stil og med barokk- og rokokkoornamentering.

Glosimodt tegnet også flere mindre stasjoner i hovedstaden, langs Holmenkollbanen og Ekebergbanen. Videre tegnet han kiosker for Narvesens Kioskkompani, for eksempel den som fortsatt står på hjørnet av Karl Johans gate og Rosenkrantz' gate.

Glosimodt omkom i Nidareid-ulykken i 1921. Etter hans død ble Erik Glosimodts legat for norske arkitekter opprettet til hans minne.

Stasjoner på Dovrebanen
-----------------------

* Fokstua stasjon Foto: Jan-Tore EggeFokstua stasjon Foto: Jan-Tore Egge
* Vålåsjø stoppested Foto: Jan-Tore EggeVålåsjø stoppested Foto: Jan-Tore Egge
* Hjerkinn stasjon Foto: Erlend BjørtvedtHjerkinn stasjon Foto: Erlend Bjørtvedt
* Kongsvoll stasjon Foto: UlvtroKongsvoll stasjon Foto: Ulvtro
* Drivstua stasjon Foto: Presse03Drivstua stasjon Foto: Presse03

Forstadsbanestasjoner i Oslo
----------------------------

* Holmenkollen stasjon på et gammelt postkortHolmenkollen stasjon på et gammelt postkort
* Lia (nå: Voksenlia) stasjon på et gammelt postkortLia (nå: Voksenlia) stasjon på et gammelt postkort
* Skogen stasjon på et gammelt postkortSkogen stasjon på et gammelt postkort
* Voksenkollen stasjon Foto: Ralf RoletschekVoksenkollen stasjon Foto: Ralf Roletschek
* Holtet holdeplass på Ekebergbanen Foto: Jan-Tore EggeHoltet holdeplass på Ekebergbanen Foto: Jan-Tore Egge

Referanser
----------

1. 1 2 3 4   Norsk biografisk leksikon, Axel Chr. Mykleby, nbl.snl.no, utgitt 13. februar 2009, besøkt 18. august 2017[Hentet fra Wikidata]
2. 1 2   Norsk kunstnerleksikon, oppført som Erik Waldemar Glosimodt, Norsk kunstnerleksikon ID Erik\_Waldemar\_Glosimodt, besøkt 9. oktober 2017[Hentet fra Wikidata]
3. 1 2   KulturNav, oppført som Erik Waldemar Glosimodt, KulturNav-ID cab080e8-c58e-4f70-be55-1a374dea394f, besøkt 9. oktober 2017[Hentet fra Wikidata]
4. 1 2 3 4 5  Axel Chr. Mykleby. «Erik Glosimodt». *Norsk biografisk leksikon*. Besøkt 10. november 2015.

Eksterne lenker
---------------

* Erik Waldemar Glosimodt (1881-1921) på Arkitekturhistorie.no
* Erik Waldemar Glosimodt i Norsk kunstnerleksikon

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Wikistrinda **·** Historisk befolkningsregister **·** KulturNav
 |

Portal: Arkitektur